CHG วอลุ่มแน่น-บวก 3% จับตากำไรไตรมาส 3 นิวไฮ โตทะลัก 311% รับอานิสงส์ผู้ป่วยโควิดพุ่ง
CHG วอลุ่มแน่น-บวก 3% จับตากำไรไตรมาส 3 นิวไฮ โตทะลัก 311% รับอานิสงส์ผู้ป่วยโควิดพุ่ง แนะซื้อเป้า 4.70 บาท 
CHG วอลุ่มแน่น-บวก 3% จับตากำไรไตรมาส 3 นิวไฮ โตทะลัก 311% รับอานิสงส์ผู้ป่วยโควิดพุ่ง แนะซื้อเป้า 4.70 บาท
2 พ.ย. 2564

ผู้สื่อข่าวรายงานว่า วันนี้(2 พ.ย.64) ราคาหุ้นบริษัท โรงพยาบาลจุฬารัตน์ จำกัด (มหาชน) หรือ CHG ณ เวลา 11.01 น. อยู่ที่ระดับ 3.82 บาท เพิ่มขึ้น 0.10 บาท หรือ 2.69% โดยทำจุดสูงสุดที่ 3.82 บาท และทำจุดต่ำสุดที่ 3.72 บาท ด้วยมูลค่าการซื้อขาย 153.36 ล้านบาท

บล.ฟินันเซีย ไซรัส ระบุในบทวิเคราะห์(28 ต.ค.64) ว่า บริษัท โรงพยาบาลจุฬารัตน์ จำกัด (มหาชน) หรือ CHG คาดกำไรไตรมาส 3/2564 ทำ New High โต 101% เทียบไตรมาสก่อนหน้า, +311% เทียบช่วงเดียวกันของปีก่อน ทำ New High จากจำนวนผู้ติดเชื้อ COVID-19 ที่พุ่งขึ้น
ส่วนระยะยาวยังมองบวกต่อการขยายธุรกิจทั้งสาขาใหม่ที่แม่สอดและโรงพยาบาลมะเร็งหลังจากปิดโรงพยาบาลสนามที่ร่วมมือกับ CP Group และ WHA ประเมินกำไรปี 2565 จะเติบโตโดดเด่นกว่าช่วงก่อนมี COVID-19 เกือบ 1 เท่าตัว ยังคงราคาเป้าหมายที่ 4.70 บาท แนะนำ “ซื้อ”